સૌ પ્રથમ ઘઉંનો લોટ અને ઘી ને મિક્સ કરી લો. હવે ગરમ પાણી લઈને થોડું થોડું ઉમેરતા જાવ. ત્યાર પછી તેના નાનાં-નાના મૂઠિયા બનાવી લો. આ મૂઠિયાને વચ્ચેથી દબાવી ચપટા કરો. અને તેલમાં તળી લો. મૂઠિયાને 2-3 વાર પલટાવો, જેથી તે આછા બ્રાઉન રંગના થાય ત્યાં સુધી તળી લો. આ રીતે બધા મૂઠિયાને તળી લો. હવે આ મુઠિયાને તોડીને મિક્સરમાં દળી લો. એક કઢાઈમાં ઘી ગરમ કરવા મૂકો. તેમાં ગોળ નાખી ઓગળે ત્યાં સુધી હલાવતાં રહો. ત્યારબાદ તેમાં દળેલાં મૂઠિયા નાખી હલાવો. સુકાયેલા નારિયેળનું છીણ, અને પિસ્તા લઈને ઘી માં તળીને ચુરમામાં ઉમેરો. ઈલાયચી પાઉડર અને દળેલી ખાંડ જરૂર લાગે તો ઉમેરીને બરાબર મિક્સ કરી લો. આ મિશ્રણમાં ગરમ ઘી ઉમેરી તેના મધ્યમ લાડું વાળો. એક થાળીમા ખસખસ પાથરી તેમાં લાડુંને હળવા હાથે ગોળ ફેરવી ઉઠાવી લો. તૈયાર છે સ્વાદિષ્ટ લાડવા..